کوئٹہ : آئی جی پولیس بلوچستان عبدالخالق شیخ ناکماشی ٹی تدوک آ دے سی ٹی ڈی نا اہم ءُ دیوان اس اڈ ہلک۔ دیوان اٹ دہشت گردی نا بابت اٹ سی ٹی ڈی ءِ پیشگی رکھوک گام گیج کننگ نا پارت جاری کرے و کل انٹیلی جنس و ایلو کانود نافذ کروک آ ادارہ غاتون ملسا فول پروف سیکورٹی انتظام کننگ نا پارینے۔ آئی جی او وخت آ پارت جاری کرینے۔ مچ آ بلوچستان اٹ آئی بی او تے ترند کننگے و فل فور ایکشن ہلسا دہشت گرد آتا ہند آتے ایسر کننگے۔ سی ٹی ڈی کل کانود نافذ کروک آ ادارہ غاتون ملسا سیکورٹی ءِ پین جوان کے تانکہ ہچ ءُ وڑ اسے نا سیکورٹی لیپ آتا گنجائشت مف۔ انٹیلی جنس شیئر نگ نا سوب آن سی ٹی ڈی دہشت گردتنظیم آتا سلیپنگ سیل آتے پٹسا اوفتے چٹفنگے۔
(خ ن)
